Nog ses renosterstropers in Limpopo vasgetrek | Maroela Media
Nog ses renosterstropers in Limpopo vasgetrek
Ses vermeende renosterstropers is oor die naweek in Limpopo in hegtenis geneem, wat die totale inhegtenisnemings die afgelope week op 14 te staan bring.
Kol. Ronel Otto, provinsiale polisiewoordvoerder, het Maandag gesê twee verdagtes is in die Gravelotte-omgewing in hegtenis geneem nadat plaaswerkers verdagte spore opgemerk het. “Die verdagtes is vir ŉ paar ure agtervolg totdat die spore verdwyn het,” het Otto gesê. “Een van die boere in die omgewing het die soektog met sy privaat helikopter bygestaan en die verdagtes is kort daarna opgespoor toe hulle probeer het om te vlug.”
Die polisie het twee mans in hegtenis geneem. Een van die verdagtes kon daarin slaag om te ontsnap. “Die polisie het beslag gelê op twee selfone en gif. Die soektog na die derde verdagte, sowel as vuurwapens en ander toerusting wat in renosterstropery gebruik word, duur voort,” het Otto gesê.
Die verdagtes moet Dinsdag in die Phalaborwa-landdroshof verskyn op aanklagte van oortreding en sameswering om renosterstropery te pleeg.
Die ander vier verdagtes is op ŉ wildsplaas in die Cumberland-omgewing vasgetrek. “Die boer het die polisie ontbied nadat hy ook vreemde spore op sy plaas waargeneem het. Die spore is ŉ paar kilometers ver gevolg en die soektog het uiteindelik tot die inhegtenisname van die verdagtes gelei.”
Die polisie het beslag gelê op ŉ jaggeweer, ammunisie, messe, ŉ panga en ŉ voertuig wat die verdagtes gebruik het. Die verdagtes moet Dinsdag in die Thabazimbi-landdroshof verskyn op aanklagte van sameswering om renosterstropery te pleeg, oortreding en die besit van ŉ ongelisensieerde vuurwapen en ammunisie.
Die polisie in Limpopo het Vrydag ook vier vermeende renosterstropers in die Hoedspruit-omgewing in hegtenis geneem. Vier mans is Dinsdag vasgetrek wat glo op pad was om ŉ renoster op ŉ plaas in Lephalale (Ellisras) vir sy horings dood te maak.
Seun kritiek ná hy by skool val
Knysna-man vas vir skoolseun se moord
Daar lê die probleem
Hulle word vasgetrek
Hulle moet geskiet word
Probleme sal spoedig minder word
Ek stem. Skiet hulle.
Pierre Celliersc · 4 jaar gelede
Skiet die gemors! Enigste uitweg.
Die renostermoordenaars moet op sig doodgeskiet word, geen vrae en geen verhoor!!